# Societat Catalana de Comunicació

La Societat Catalana de Comunicació és una entitat filial de l'Institut d'Estudis Catalans fundada el 1985 o 1986 per professors i professionals de la comunicació. Edita publicacions com Comunicació. Revista de recerca i anàlisi o Periodística, i organitza congressos i altres activitats relacionades amb la comunicació. Des del 1991 celebra una Conferència Anual a Girona.
El 2015 Jordi Berrio fou elegit president de l'entitat i el vicepresident era Sergi Cortiñas, després president. El novembre de 2022 fou elegit president Joan Francesc Fondevila Gascón. L'entitat es va presentar a València el 2015, amb una conferència a la Facultat de Filologia de la Universitat de València.
Comunicació. Revista de recerca i anàlisi és una revista científica escrita en català i en altres llengües romàniques i en anglès, editada per la Societat Catalana de Comunicació (SCC). El primer número va sortir el mes de novembre del 2010, arran d'un canvi de nom de l'anterior revista de la SCC, Treballs de Comunicació que va parèixer des del 1991. És una revista semestral que apareix cada maig i novembre amb una tirada de 300 exemplars i també en edició digital consultable en accés obert a RACO i al web de la SCC. Els textos que hi apareixen es regeixen per un sistema d'avaluacions anònimes i expertes.

## Referències

* ↑ «Societat Catalana de Comunicació». Gran Enciclopèdia Catalana. Barcelona: Grup Enciclopèdia Catalana.
* ↑ Societat Catalana de Comunicació. Societat Catalana de Comunicació: història, estatuts i directori. Institut d'Estudis Catalans, 1997, p. 13–. ISBN 978-84-7283-363-0.
* ↑ «La Societat Catalana de Comunicació promou un debat sobre l'audiovisual públic en la Conferència Anual de Girona». Nació Digital. Arxivat de l'original el 2018-01-15 [Consulta: 14 gener 2018].
* ↑ «Girona acull la 26a conferència de la Societat Catalana de Comunicació». Comunicació21.
* ↑ Barcelona, UAB - Universitat Autònoma de. «Jordi Berrio, nou president de la Societat Catalana de Comunicació». [Consulta: 14 gener 2018].
* ↑ «Sergi Cortiñas, nou vicepresident de la Societat Catalana de Comunicació». Arxivat de l'original el 2018-01-14. [Consulta: 14 gener 2018].
* ↑ Terrassa, Diari de. «Joan Francesc Fondevila, president de la Societat Catalana de Comunicació de l’IEC», 23-11-2022. [Consulta: 29 desembre 2022].
* ↑ «Joan F. Fondevila, nou president de la Societat Catalana de Comunicació», 23-11-2022. [Consulta: 29 desembre 2022].
* ↑ Redacció. «Joan Francesc Fondevila, president de la Societat Catalana de Comunicació de l’IEC», 23-11-2022. [Consulta: 29 desembre 2022].
* ↑ Digital, Confidencial. «El doctor Fondevila gana las elecciones y se convierte en presidente de la Sociedad Catalana de Comunicación del Institut d'Estudis Catalans» (en castellà), 24-11-2022. [Consulta: 29 desembre 2022].
* ↑ MR2. «El doctor Fondevila gana las elecciones y se convierte en presidente de la Sociedad Catalana de Comunicación del Institut d’Estudis Catalans | Revista Negocios .es» (en castellà). [Consulta: 29 desembre 2022].
* ↑ «La Societat Catalana de Comunicació es presenta a València». Diari La Veu, 2015. [Consulta: 2018].
* ↑ «Comunicació: revista de recerca i d'anàlisi», Raco